ΚΑΝΟΝΙΣΜΟΣ (ΕΚ) αριθ. 486/96 ΤΗΣ ΕΠΙΤΡΟΠΗΣ της 19ης Μαρτίου 1996 για την έκδοση πιστοποιητικών εισαγωγής παραδοσιακών μπανανών στα πλαίσια καταγωγής των χωρών ΑΚΕ για το δεύτερο τρίμηνο του 1996 (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως της αγοράς στον τομέα της μπανάνας (1), όπως τροποποιήθηκε από τον κανονισμό (ΕΚ) αριθ. 3290/94 (2),

τον κανονισμό (ΕΟΚ) αριθ. 1442/93 της Επιτροπής της 10ης Ιουνίου 1993 περί λεπτομερειών εφαρμογής του καθεστώτος εισαγωγής μπανανών στην Κοινότητα (3), όπως τροποποιήθηκε τελευταία από τον κανονισμό (ΕΚ) αριθ. 1164/95 (4), και ιδίως το άρθρο 16 παράγραφοι 1 και 2,

Εκτιμώντας:

ότι το άρθρο 16 παράγραφος 2 του κανονισμού (ΕΟΚ) αριθ. 1442/93 της Επιτροπής, θεσπίζει ότι αν οι ποσότητες μπανανών που κατάγονται από το ίδιο κράτος ΑΚΕ που αναγράφεται στο παράρτημα του κανονισμού (ΕΟΚ) αριθ. 404/93 για τις οποίες ζητούνται πιστοποιητικά εισαγωγής, υπερβαίνουν την ποσότητα που έχει καθορισθεί για την εν λόγω περίοδο, η Επιτροπή καθορίζει ενιαίο ποσοστό μειώσεως που εφαρμόζεται σε κάθε αίτηση πιστοποιητικού στο οποίο αναγράφεται αυτή η καταγωγή 7

ότι ο κανονισμός (ΕΚ) αριθ. 357/96 της Επιτροπής (5) έχει καθορίσει τις ποσότητες κατά την εισαγωγή των μπανανών στην Κοινότητα για το δεύτερο τρίμηνο του έτους 1996, για τις εισαγωγές που προέρχονται από τα κράτη ΑΚΕ στο πλαίσιο των παραδοσιακών ποσοτήτων 7

ότι οι ποσότητες που ζητούνται για την εισαγωγή παραδοσιακών μπανανών ΑΚΕ κατά το δεύτερο τρίμηνο του 1996 είναι ανώτερες, για το Καμερούν και την Ακτή του Ελεφαντοστού, από τις ποσότητες που έχουν καθορισθεί από τον κανονισμό (ΕΚ) αριθ. 357/96 7 ότι πρέπει, συνεπώς, να καθορισθεί ενιαίο ποσοστό μειώσεως για καθεμία αίτηση στην οποία αναγράφεται αυτή η ίδια καταγωγή, σε εφαρμογή των διατάξεων του άρθρου 16 παράγραφος 2 του κανονισμού (ΕΟΚ) αριθ. 1442/93 7

ότι, όσον αφορά τη Σομαλία, οι αιτήσεις που υποβλήθηκαν για τη χορήγηση πιστοποιητικών εισαγωγής αφορούν ποσότητες αισθητά ανώτερες από τις διαθέσιμες σύμφωνα με τις πληροφορίες της Επιτροπής και ανώτερες από τις ποσότητες που καθορίσθηκαν για το δεύτερο τρίμηνο 7 ότι, επιπλέον, οι αιτήσεις αυτές συνοδεύονται από έγγραφα καταγωγής που έχουν εκδοθεί από ετερόκλητους οργανισμούς 7 ότι, ενόψει εγγράφων, η αξιοπιστία των οποίων είναι αμφίβολη και με τα οποία δεν είναι δυνατόν να επιτραπεί εισαγωγή με τις απαιτούμενες συνθήκες, πρέπει με τις παρούσες συνθήκες να καθορισθεί ένας συντελεστής μειώσεως 7

ότι οι διατάξεις του παρόντος κανονισμού πρέπει ν' αρχίσουν να ισχύουν αμέσως για να είναι δυνατή η όσο το δυνατόν ταχύτερη έκδοση πιστοποιητικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για το δεύτερο τρίμηνο του 1996, όσον αφορά τις αιτήσεις πιστοποιητικών εισαγωγής μπανανών που κατάγονται από τις χώρες ΑΚΕ, τα πιστοποιητικά εισαγωγής εκδίδονται:

- για την ποσότητα που αναφέρεται στην αίτηση για την έκδοση πιστοποιητικού, με την εφαρμογή του ή των συντελεστών μείωσης κατά 0,9999 και κατά 0,9999, αντίστοιχα, για τις αιτήσεις που αναφέρουν τις χώρες καταγωγής Καμερούν και Ακτής του Ελεφαντοστού,

- για τις αιτήσεις που αναφέρουν άλλη καταγωγή, για τις ποσότητες που αναγράφονται στην αίτηση.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Μαρτίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 47 της 25. 2. 1993, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 142 της 12. 6. 1993, σ. 6.

(4) ΕΕ αριθ. L 117 της 24. 5. 1995, σ. 14.

(5) ΕΕ αριθ. L 50 της 29. 2. 1996, σ. 19.